મુંબઈ – ફાઈનલી, રાજકુમાર હીરાણીએ પોતાની આગામી ફિલ્મનું નામ તથા એની એક ઝલક (ટીઝર) આજે અહીં મિડિયાકર્મીઓ સમક્ષ રજૂ કર્યા. વિવાદાસ્પદ સ્ટાર સંજય દત્તના જીવન પરથી ઊતરેલી ‘સંજુઃ વન મૅન મેની લાઈવ્સ’ની એક ઝલક આજે પત્રકારોને બતાવવામાં આવી. ફિલ્મમાં સંજુનું કિરદાર ભજવનાર રણબીર કપૂર છ જેટલા વિવિધ ગેટ-અપ્સમાં દેખાશે. ફિલ્મમાં પરેશ રાવલ બન્યા છે સંજુના પિતા સુનીલ દત્ત, જ્યારે મનીષા કોઈરાલા બની છે નરગિસ દત્ત. આ ઉપરાંત સોનમ કપૂર-દિયા મિર્ઝા-અનુષ્કા શર્મા જેવા કલાકારો પણ ફિલ્મમાં છે. જો કે ટીઝરમાં રણબીર સિવાય બીજું કોઈ નથી.